Ikomplu jikbru l-problemi ta' Floriana Lija Athletic ħasdu lil Floriana meta għelbuhom bl-iskor ta' 2-1 u b'hekk komplew ikabbru l-problemi tal-Greens fi staġun li b'kuntrast kbir għal dak li għadda jista' jitqies bħala wieħed diżastruż għalihom. Issa ċ-champions ilhom ma jirbħu għal dawn tmien partiti li fihom kisbu biss tliet draws bil-konsegwenza li jinsabu f'sitwazzjoni allarmanti li saħansitra jistgħu jitilfu posthom mill-ogħla diviżjoni għat-tieni darba fl-istorja tagħhom. Min-naħa l-oħra dawn kienu tliet punti prezzjużi li jaf jiswew mitqlu deheb għal Lija fi-tentattiv tagħhom li fi tmiem l-istaġun jevitaw ir-relegazzjoni għaċ-Challen­ge League. Kien biss fit-23 minuta li waslet l-ewwel azzjoni denja ta' nota li kienet min-naħa ta' Lija Athletic meta Erjon Beu għadda tajjeb lejn Fernando Brandon li kellu xutt angolat jiġi salvat mill-goalkeeper tal-Greens, Andrea Cassar. Floriana wieġbu man-nofs siegħa logħob permezz ta' xutt sabiħ ta' Kristian Keqi li ġie mdawwar f'corner b'ċerta abbiltá mill-goalkeeper, Luke Bonnici. Erba' minuti wara, Flo­riana għamlu reazzjoni fejn Flavio Cheveresan xeħet cross għan-nofs li sab lil Si­raj Arab iżda dan naqas milli jikkonkludi għal ġewwa. Tliet minuti wara, il-Greens daħlu fil-partita me­ta naqqsu l-marġni tal-iskor meta Kristijan Keqi indirizza free-kick fil-kaxxa, b'JUR­GEN PISANI jkun pront u permezz ta' xutt fil-baxx tefa' l-ballun fix-xibka. Madankollu, dan il-goal ma ħasadx lil Lija, anżi fis-66 minuta resqu viċin li jagħmluhom tlieta meta Carlos Flores kellu tentattiv li ġie kklerjat minn fuq il-linja fatali mill-istess Pisani. Fis-86 minuta Floriana wieġbu permezz ta' free-kick ta' Diego Venancio li għadda ftit barra biex fl-aħħar sekondi tal-partita hu­ma spiċċaw jilagħbu b'10 players meta tkeċċa Alex Cini wara li rċieva t-tieni karta safra.